5. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 375 της 22/25 Μαΐου 1974 (ΦΕΚ Α΄ 144) Περί ιδρύσεως Πολυτεχνικής Σχολής παρά τω Πανεπιστημίω Θράκης. Άρθρ.1.-1)Ιδρύεται παρά τω Πανεπιστημίω Θράκης Πολυτεχνική Σχολή έχουσα ως έδραν την πόλιν της Ξάνθης και περιλαμβάνουσαν Τμήμα Πολιτικών Μηχανικών. Η φοίτησις εις το Τμήμα τούτο είναι πενταετής. 2)Από του Ακαδημαϊκού έτους 1974–75 θα λειτουργήση το Α΄ έτος Σπουδών του Τμήματος τούτου, τα υπόλοιπα δε ανά έν κατά τα επόμενα Ακαδημαϊκά έτη μέχρι συμπληρώσεως του πενταετούς κύκλου. 3)Ο αριθμός εισακτέων εις το ανωτέρω Τμήμα ορίζεται κεχωρισμένως κατά τας περί καθορισμού αριθμού εισακτέων εις τα Ανώτατα Εκπαιδευτικά Ιδρύματα ισχυούσας διατάξεις. Άρθρ.2.-Η δια του άρθρ. 1 του παρόντος ιδρυομένη Σχολή απονέμει το δίπλωμα του Πολιτικού Μηχανικού. Εις τον Ημέτερον Πρωθυπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 31.ΗΑ.α.3-5 Πανεπιστήμιο Θράκης Δια του Π.Δ. 394/1974 (τόμ. 25 σελ. 126, 940) ωρίσθη ότι επί των δαπανών του Πανεπιστημίου Θράκης ασκείται προληπτικός έλεγχος υπό του Ελεγκτικού Συνεδρίου. 